โควิดพ่นพิษ ผัว-เมีย ยูเครนกลับปท.ไม่ได้ เงินหมด ยกเลิกบิน เคอร์ฟิว
โควิด-19 พ่นพิษ ทำ ผัว-เมีย นทท.ชาวยูเครนกลับประเทศไม่ได้ หลังประกาศเคอร์ฟิว เที่ยวบินถูกยกเลิก ติดเกาะ ต้องนอนพักโรงแรมในอ่าวนาง จ.กระบี่ จนเงินหมด ร้องขอความช่วยเหลือ ศูนย์ช่วยผู้ประสบภัยฯ กระบี่ ต้องประสานไปยังสถานทูตยูเครนเพื่อให้การช่วยเหลือเมื่อเวลา 10.00 น. วันที่ 9 เม.ย.63 จนท.ศูนย์ประสานงานช่วยเหลือผู้ประสบภัยโควิด-19 ภาคประชาชน จ.กระบี่ ได้รับแจ้งขอความช่วยเหลือจากนักท่องเที่ยวชาวยูเครน คือ นายโวลาดิเมีย ทาราซุก อายุ 66 ปี และ นางอินนา ทาราซุก อายุ 65 ปี ซึ่งเป็นสามีภรรยา มาเข้าพักที่โรงแรมแห่งหนึ่งในหาดอ่าวนาง ต.อ่าวนาง อ.เมืองกระบี่ ซึ่งได้รับผลกระทบจากมาตรการควบคุมโรคติดเชื้อโควิด-19 เนื่องจากทั้งคู่ไม่สามารถเดินทางออกจาก จ.กระบี่ ได้ เพราะมีการประกาศปิดพื้นที่ทั้งหมดโดยทั้งคู่เข้าพักที่โรงแรมจนหมดเงินที่จะพักต่อ รวมทั้งก่อนนี้เที่ยวบินที่จะเดินทางกลับ ถูกประกาศยกเลิกไปก่อนแล้ว ทำผัว-เมียคู่นี้ต้องติดค้างอยู่ที่ จ.กระบี่ ประกอบกับโรงแรมที่เข้าพักเตรียมปิดให้บริการตามที่จังหวัดกำหนดให้ปิดภายในวันที่ 10 เม.ย.นี้ ทางโรงแรมจึงต้องส่งตัวนักท่องเที่ยวไปพักยังโรงแรมที่จังหวัดจัดเตรียมไว้ให้ โดยให้นักท่องเที่ยวเป็นผู้จ่ายค่าที่พักเอง แต่ทั้งคู่ไม่มีเงินติดตัว ทางโรงแรมจึงไม่สามารถรับตัวเข้าพักได้ล่าสุดทางศูนย์ฯ ได้ประสานไปยังสถานทูตยูเครนประจำประเทศไทย เพื่อให้ทั้งคู่เดินทางไปยังสถานทูตที่กรุงเทพฯ พร้อมประสานเรื่องการเดินทางให้ในวันที่ 10 เม.ย.นี้ ระหว่างนี้จึงจัดให้เข้าพักเป็นการชั่วคราวในโรงแรมที่จังหวัดจัดให้ก่อน.
โควิด-19 พ่นพิษ ทำผัว-เมียนทท.ชาวยูเครนกลับประเทศไม่ได้ หลังประกาศเคอร์ฟิว เที่ยวบินถูกยกเลิก ติดเกาะ ต้องนอนพักโรงแรมในอ่าวนาง จ.กระบี่ จนเงินหมด ร้องขอความช่วยเหลือ ศูนย์ช่วยผู้ประสบภัยฯ
เคอร์ฟิว,ประกาศเคอร์ฟิว,พรก.ฉุกเฉิน,โควิด-19,ไวรัสโคโรนา,2นทท.ยูเครน,ยกเลิกเที่ยวบิน,ข่าวทั่วไป